作者:白居易
標題:送兄弟迴雪夜
內容:日晦雲氣黃，東北風切切。時從村南還，新與兄弟別。離襟淚猶濕，回馬嘶未歇。欲歸一室坐，天陰多無月。夜長火消盡，歲暮雨凝結。寂寞滿爐灰，飄零上階雪。對雪畫寒灰，殘燈明複滅。灰死如我心，雪白如我發。所遇皆如此，頃刻堪愁絕。回念入坐忘，轉憂作禪悅。平生洗心法，正為今宵設。